Source: http://politeia.org.ro/stiri-revista-presei/revista-presei-25-aprilie/61478/
Timestamp: 2019-10-18 23:18:26+00:00

Document:
Revista Presei – 25 aprilie. “Modificarea Codurilor penale, o invitație pentru comiterea de infracțiuni.” | PoliteiaWorld
Home » Stiri / Revista Presei	» Revista Presei – 25 aprilie. “Modificarea Codurilor penale, o invitație pentru comiterea de infracțiuni.”
Buna dimineata intr-o zi de joi, 25 aprilie! Joi in Maramureș, cerul va fi variabil și se vor înregistra maxime de 23 – 26 de grade. Noaptea, valorile termice vor scădea până la 6 – 10 grade C. În Crișana, cerul va fi acoperit de nori doar temporar și maxima va avea valori mari, cuprinse între 21 și 27 de grade. Regimul termic nocturn se va încadra între 6 și 14 grade. În Banat, vremea va fi în general senină, cu unele înnorări temporare. Se va înregistra o maximă de 22 – 26 de grade C. Pe timp de noapte, temperatura va scădea până la 7 – 14 grade. Cerul în Transilvania va fi mai mult senin și temperatura maximă se va înregistra în jurul valorilor de 19 – 27 de grade C. Minima va coborî până la 0/11 grade. În zona Olteniei, cerul va fi variabil, mai mult senin, și se va înregistra o maximă de până la 23 de grade C. Valorile termice minime vor varia între 5 și 10 grade. În Muntenia, vremea va fi în general senină, după cum arată prognoza meteo ANM. Maxima va ajunge la cel mult 22 de grade C, iar minima va scădea până la 3 – 9 grade. Deși maximele vor fi normale pentru această perioadă, 11 – 19 grade, și în zona Dobrogei se va arăta soarele pe cer. Noaptea, valorile termice vor coborî până la 5 – 10 grade. În Moldova, cerul va fi variabil, mai mult senin, iar maxima se va încadra între 18 și 21 grade. Minima va varia între 4 și 8 grade C . La munte, vremea va intra într-un proces de încălzire până în data de 26 aprilie, când se vor înregistra maxime apropiate de valoarea termică de 14 grade. În București, cerul va fi parțial noros și nu se vor înregistra precipitații. Media temperaturii maxime se va încadra în jurul valorii de 18 grade, iar cea a minimei va coborî până spre 7 grade.
Codul Penal votat de deputati il scapa pe Dragnea de condamnarea din dosarul angajarilor fictive Mai multe modificari ale Codului Penal si ale Legii 78/2000 de combatere a infractiunilor de coruptie, votate astazi in Camera Deputatilor, il scapa de problemele penale de la Inalta Curte pe liderul PSD, Liviu Dragnea, in dosarul Angajarilor fictive la DGASPC Teleorman. Chiar daca nu a fost schimbata infractiunea de abuz in serviciu, a fost abrogat un articol din legea 78/2000 si au fost modificate prevederile privind termenele de prescriptie. De altfel, liderul PSD, Liviu Dragnea, a votat astazi pentru modificarea codurilor penale. El a intrat in sala special pentru vot, dupa ce a absentat de la dezbateri. Procesul in care politicianul contesta condamnarea la 3 ani si 6 luni de inchisoare pentru instigare la abuz in serviciu are urmatorul termen pe 20 mai….Potrivit modificarilor votate in Camera Deputatilor, articolul 13, indice 2, din Legea nr. 78/2000, care marea pedeapsa cu o treime, este abrogat. Acesta prevede in prezent ca: “In cazul infractiunilor de abuz in serviciu sau de uzurpare a functiei, daca functionarul public a obtinut pentru sine ori pentru altul un folos necuvenit, limitele speciale ale pedepsei se majoreaza cu o treime”. Scad termenele de prescriptie. In plus, sunt scazute termenele de prescriptie a infractiunilor. Varianta votata in Camera Deputatilor scade aceste termene cu doi ani. Art. 154: Termenele de prescriptie a raspunderii penale. b) 8 ani (in prezent este 10 ani- n.red.), cand legea prevede pentru infractiunea savarsita pedeapsa inchisorii mai mare de 10 ani, dar care nu depaseste 20 de ani; c) 6 ani (in prezent este 8 ani- n.red.), cand legea prevede pentru infractiunea savarsita pedeapsa inchisorii mai mare de 5 ani, dar care nu depaseste 10 ani. Inca o prevedere favorabila. Inca o prevedere este facuta la articolul 155 din Codul penal, privind intreruperea cursului prescriptiei raspunderii penale, prevedere de asemenea favorabila lui Liviu Dragnea. Potrivit variantei votate in Camera Deputatilor: “Prescriptia inlatura raspunderea penala oricate intreruperi ar interveni, daca termenul de prescriptie prevazut la art.154 este depasit cu inca jumatate. (articolul 155- indice 4) .” Integral: http://www.ziare.com
Augustin Zegrean: Modificarea Codurilor penale, o invitație pentru comiterea de infracțiuni / Iohannis să le atace din nou la Curtea Constituțională Fostul președinte al Curții Constituționale Augustin Zegrean spune că modificarea Codurilor penale – trecută prin Parlament în procedură de urgență de către PSD-ALDE – este “un fel de invitație pentru comiterea de infracțiuni”. În opinia acestuia, președintele Klaus Iohannis ar trebui să utilizeze cele două pârghii pe care le are la dispoziție – sesizarea Curții Constituționale și retrimiterea la Parlament pentru reexaminare. Augustin Zegrean a comentat pentru HotNews.ro “reușita” PSD-ALDE de a trece prin Parlament, pe repede înainte, modificarea Codurilor penale, cu argumentul de a le pune în acord cu decizia Curții Constituționale, care a declarat neconstituționale zeci de prevederi din proiectele inițiale. Fostul președinte al Curții Constituționale a spus că nimeni nu poate opri opoziția să atace din nou aceste proiecte la CCR, care nu poate fi blocată să facă un nou control pe textele noi, el afirmând că au mai existat situații când și punerea de acord a fost neconstituțională și legea s-a întors la Parlament.”Cei care au făcut aceste modificări, această punere de acord, sunt aceiași care au făcut legea inițială. Mi-e greu să cred că au făcut texte mai bune decât cele pe care le-au făcut inițial și care au fost declarate neconstituționale”, a declarat Zegrean. În opinia acestuia, inclusiv președintele Klaus Iohannis ar putea folosi cele două pârhii pe care le are: o nouă sesizare la Curtea Constituțională, unde să invoce alte motive de neconstituționalitate decât cele invocate în sesizarea inițială, și trimiterea proiectelor la Parlament pentru reexaminare.”În afară de cei care au lucrat la lege, toată lumea spune că prin adoptarea acestor modificări România se transformă într-un paradis al infractorilor și al infracțiunilor”, afirmă fostul președinte al Curții Constituționale. Dintre articolele controversate, Zegrean l-a amintit pe cel privind reducerea termenelor de prescripție. “Ce motiv ar fi să reducem aceste termene, care oricum au fost reduse în acești ani? Pentru ce, ca să facem pe plac cuiva?”. Integral: https://www.hotnews.ro
O delegaţie a Comisiei de la Veneţia se află în România și se va întâlni cu Iohannis, cu Toader și cu Florin Iordache / Pe agendă – modificarea legilor Justiției și a codurilor penale și Secția de anchetare a magistraților O delegaţie a Comisiei de la Veneţia se află în România, miercuri, după ce liberalii au semnalat modificarea legilor justiţiei prin ordonanţe de urgenţă, şi se va întâlni cu președintele Klaus Iohannis, cu ministrul demisionar al Justiției, cu reprezentanţii principalelor instituţii din sistemul judiciar, dar și cu membrii Comisiei Iordache. Discuțiile vor viza și modificarea Codurilor penale, făcută de Comisia Iordache pe repede înainte în Parlament, după ce PSD a eșuat în demersul de adoptare a unei Ordonanțe de Urgență pe această temă. Modificarea legilor justiției a fost criticată aspru de Comisia de la Veneția, însă cu toate acestea Guvernul le-a adoptat prin ordonanțe de urgență....Joi, oficialii europeni se vor întâlni cu reprezentanții Comisiei speciale parlamentare care a modificat legile justiției și Codurile penale. …Un alt subiect aflat pe agenda Comisiei de la Veneția este controversata Secție speciale pentru anchetarea magistraților, al cărei artizan este Tudorel Toader. Integral: https://www.hotnews.ro
Legea lui Dragnea pentru repatrierea aurului a fost votata de Parlament Proiectul initiat de Liviu Dragnea si Serban Nicolae care prevede ca Banca Nationala a Romaniei (BNR) sa fie obligata sa repatrieze 91,5% din aurul depozitat de Romania in strainatate a trecut azi de Camera Deputatilor, decizionala. Decizia a fost luata cu 165 de voturi favorabile, 90 impotriva si trei abtineri. PNL si USR au anuntat ca vor contesta legea la Curtea Constitutionala. Intrebat cum comenteaza votul de azi, tinand cont ca proiectul a fost contestat de BNR, Liviu Dragnea, unul dintre initiatorii proiectului, a spus ca el nu l-a auzit pe Mugur Isarescu spunand ceva impotriva.”Eu nu l-am auzit niciodata pe Mugur Isarescu contestand acest proiect. Sunt consilieri de la BNR care de-a lungul timpului au spus foarte multe prostii, au spus foarte multe minciuni, propovaduiau ca in Romania nu va functiona programul de guvernare al nostru si s-au inselat. Cand eu o sa vad o pozitie oficiala BNR exprimata de guvernator atunci va rog sa ma intrebati. Este un proiect de lege pe care il sustin”, a declarat Liviu Dragnea, miercuri, la Parlament. Totodata, intrebat daca Guvernul a transmis un punct de vedere la acest proiect, presedintele PSD a afirmat: “Va rog sa intrebati Guvernul, care este foarte prolific la puncte de vedere”. Anterior, proiectul a trecut de Senat, precum si de Comisia Juridica si de cea de Buget-Finante a Camerei Deputatilor. Integral: http://www.ziare.com
Ministerul Justiției reia procedura de selectare a candidaților pentru funcția de procuror europeni Ministerul Justiției a declanşat o nouă procedură de selecţie a candidaţilor desemnaţi în numele României pentru funcţia de procuror european, candidații având termen până la 15 mai pentru depunerea dosarelor. Interviurile ar urma să aibă loc pe 20-22 mai. Procedura este reluată în condițiile în care ministrul justiției Tudorel Toader a demisionat, iar remanierea propusă de PSD a fost respinsă de președintele Klaus Iohannis, urmând să fie numit un interimar. Premierul a propus-o pe Ana Birchall pentru a asigura, temporar, conducerea ministerului. “În temeiul dispoziţiilor din OUG 8/2019 privind unele măsuri pentru aplicarea Regulamentului (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce priveşte instituirea Parchetului European (EPPO), (…) Ministerul Justiţiei reia procedura de selecţie a candidaţilor desemnaţi în numele României pentru funcţia de procuror european”, se arată în anunţul publicat pe site-ul MJ. Potrivit MJ, poate fi desemnată candidat în numele României pentru funcţia de procuror european persoana care este cetăţean român, cu domiciliul în România; este procuror sau judecător cu o vechime în această calitate de minimum 15 ani; este procuror cu grad profesional de Parchet de pe lângă Înalta Curte de Casaţie şi Justiţie sau judecător cu grad profesional de curte de apel; are experienţă practică relevantă în sistemul judiciar românesc; cunoaşte la un nivel tehnic avansat limba engleză sau franceză (cunoaşterea la nivel avansat a unei a doua limbi de circulaţie internaţională reprezintă un avantaj). Candidaţii pot depune dosarele până la data de 15 mai, ora 17,30, la sediul Ministerului Justiţiei – Direcţia Resurse Umane, din strada Apolodor, nr. 17, sector 5, Bucureşti, etajul 2, camera 6, în format de hârtie şi electronic (CD), prin poştă sau servicii de curierat, sau la adresa de e-mail dru@just.ro, cu confirmare de primire, informează sursa citată. Integral: https://www.hotnews.ro
CCR – motivare la iniţiativa ”Fără penali”: Interdicţia specială este în marja de apreciere a legiuitorului / Nu poate fi reţinută o restrângere a dreptului de a fi ales de natură să afecteze substanţa acestuia şi nici o lipsă de proporţionalitate a măsurii propuse Curtea Constituţională a României arată, în motivarea deciziei prin care s-a stabilit că iniţiativa „Fără penali în funcţii publice” îndeplineşte prevederile constituţionale, că interdicţia specială este în marja de apreciere a legiuitorului şi este circumscrisă unei sfere limitate de condamnări penale, care se întemeiază pe criteriul laturii subiective şi a pedepsei aplicate, transmite Agerpres. Pe 9 aprilie, Curtea Constituţională a României a stabilit că iniţiativa legislativă cetăţenească de revizuire a Legii fundamentale, prin care se doreşte ca persoanele condamnate definitiv să nu mai ocupe funcţii publice, îndeplineşte prevederile constituţionale. Judecătorii constituţionali precizează în motivare că interdicţia impusă prin modificarea Constituţiei „este în marja de apreciere a legiuitorului şi este circumscrisă unei sfere limitate de condamnări penale”. În cauză, Curtea constată că iniţiatorii au circumstanţiat condiţia propusă, în acord cu considerentele Curţii Constituţionale (…), în sensul că interdicţia specială este în marja de apreciere a legiuitorului şi este circumscrisă unei sfere limitate de condamnări penale, care se întemeiază pe criteriul laturii subiective şi a pedepsei aplicate. De asemenea, interdicţia nu este una perpetuă, ci subzistă până la intervenirea unei situaţii care înlătură consecinţele condamnării. Ca urmare, în sensul deciziei Curţii, ‘persoanele care cad sub incidenţa/sunt beneficiare ale unei legi de dezincriminare sau de amnistie sau (…) reabilitate (…), persoane cu privire la care condamnarea penală încetează să mai producă efectele extrapenale prevăzute de lege’, pot fi alese în condiţiile articolului 37 din Constituţie modificat, potrivit propunerii formulate. Integral: https://www.g4media.ro
Legea care le permite medicilor ce predau la universități și membrilor unui ONG condus de Irinel Popescu să se pensioneze la 70 de ani: Emanuel Ungureanu îi cere public lui Klaus Iohannis să o conteste la CCR Deputatul USR Emanuel Ungureanu, vicepreședintele Comisiei de Sănătate din Camera Deputaților, îi cere public președintelui Klaus Iohannis să conteste la Curtea Constituțională legea care le permite medicilor ce predau la universități, membrilor titulari ai Academiei Române și ai Academiei de Științe Medicale – un ONG condus de Irinel Popescu, cercetătorilor științifici și medicilor cu doctorat să se pensioneze, la cerere, la vârsta de 70 de ani. Legea a fost adoptată săptămâna trecută de Parlament și este constestată puternic de o parte dintre medicii din spitale. Modificarea legislativă a stârnit nemulțumirea multor medici, care acuză că cei cărora le este dedicată legea nu sunt și cei care “duc greul” în spitale – gărzi, operații, munca la patul bolnavului. Prin prelungirea vârstei de pensionare până la 70 de ani s-ar bloca, de fapt, accesul medicilor tineri în spitale, iar aceștia sunt nevoiți să plece din țară, acuză medicii consultați de HotNews.ro. Apelul lui Emanuel Ungureanu vine după ce USR a încercat să strângă semnături în Parlament pentru a contesta legea la CCR, însă nu a adunat numărul de semnături necesar (era nevoie de 50 de semnaturi, așadar și de semnături de la parlamentarii altor partide, însă s-au adunat doar 27 de semnături – cele ale tuturor deputaților USR)….În timp ce medicii care fac gărzi cer reducerea vârstei de pensionare, Parlamentul a votat, săptămâna trecută, o lege ce prevede că medicii care predau la universități, membrii titulari ai Academiei Române și ai Academiei de Științe Medicale – un ONG condus de Irinel Popescu, cercetătorii științifici și medicii cu doctorat se pot pensiona, la cerere, la vârsta de 70 de ani. Integral: https://www.hotnews.ro
DOCUMENT Nou proiect privind Fondul Suveran. Dispare Imprimeria Națională din listă. Impact bugetar negativ de 4,3 miliarde lei, în 2019 Ministerul Finanțelor Publice a pus în dezbatere un nou proiect privind înființarea Fondului Suveran de Dezvoltare și Investiții, iar din lista companiilor care ar putea să facă parte din noul organism a dispărut Imprimeria Națională. În varianta anterioară, din martie, proiectul spunea că “FSDI nu investește în capitalul social al societății de proiect in cazul proiectelor de tip PPP, putand participa doar la finantarea proiectelor de tip PPP prin societatile de proiect, in limita a maxim 49% din valoarea proiectului”. În documentul actual, “FSDI poate participa doar la finantarea proiectelor de tip PPP prin societatile de proiect, in limita a maxim 49% din valoarea proiectului, fără a investi în capitalul social al societății de proiect. FSDI analizează, la momentul acordării finanțării, condițiile economico-financiare ale proiectului de investiție, asigurându-se de capacitatea de rambursare și de garantare a împrumutului”. Pentru că s-a exclus Imprimeria Națională, capitalul social este un pic mai mic, față de cum era stabilit în martie, ajungând acum la 19.111.288.632 lei. Cheltuielile cu taxele şi tarifele necesare înfiinţării FSDI au scăzut de la 600.000 lei, la 405.000 lei. Conform notei de fundamentare, proiectul de act normativ va avea impact asupra veniturilor bugetului de stat începând cu anul 2019 în sensul reducerii veniturilor la bugetul de stat cu valoarea dividendelor încasate de FSDI în contul acțiunilor transferate în portofoliul FSDI, estimată la 4,3 miliarde lei. Anterior era vorba de 4,7 miliarde lei. Integral: https://economie.hotnews.ro
O șansă dată d-nei Ecaterina Andronescu pentru a intra cu siguranță în istorie Ieri a avut loc în sediul guvernului României o întâlnire simandicoasă în care s-a discutat despre problemele actuale, dar și despre viitorul educației naționale. Cred că mai curând s-a mimat discuția deoarece în ruptul capului nu îmi pot imagina că despre educație și problemele ei reale s-ar putea pronunța în cunoștință de cauză cineva precum doamna prim-ministru Viorica Vasilica Dăncilă. Un personaj despre care orice român plătitor de taxe și impozite, orice cetățean din contribuțiile căruia îi este achitat salariul insei cu pricina este perfect îndreptățit să se întrebe cum a reușit doamna Dăncilă să fie nu absolventa unei facultăți, fie ea chiar și de Petrol și Gaze, ci chiar a ciclului gimnazial. Și aceasta fiindcă nu trebuie să ai un doctorat în lingvistică pentru a-ți da seama că doamna prim-ministru este iremediabil și fără drept de apel corigentă pe viață la Limba română. Doamna Dăncilă nu s-a mulțumit doar cu o prezență simbolică în prezidiu. Precum activiștii de partid din perioada comunistă, Vida din Videle a luat cuvântul. Ocazie de a se lăuda cu clarviziunea pesedistă în domeniu și cu tot ceea ce ar fi făcut bun guvernul pe care îl conduce pentru oamenii școlii. Pentru “dascăli”, așa cum îi numește cu insistență pe învățători și profesori doamna Ecaterina Andronescu. Cea care pentru a patra oară în viață se joacă de-a Spiru Haret și de-a omul providențial chemat și binecuvântat de Dumnezeu să reformeze educația românească. Insa care printr-un mare și blestemat accident al istoriei a ajuns să fie prima femeie-premier din istoria României ne-a asigurat că educația ar fi devenit prioritate națională, la fel ca sănătatea, de unde și efortul bugetar considerabil mai mare, cu 47% mai mult decât anul trecut. Desigur, doamna Dăncilă, după ce s-a periat pe sine zdravăn, nu a ratat ocazia de a formula sfaturi și îndemnuri fiindcă așa ținea ea minte că se face încă de pe vremea când era profesoară de Discipline tehnologice la un amărât de liceu industrial din Videle. Numai că atunci când îi era doamnei Dăncilă lumea mai dragă, când vorbitoarea era mai avântată, mai convinsă de importanța capitală a zicerilor sale și de cât este ea de ascultată de cei prezenți în sală, a intervenit mult așteptata, de fapt, intrata în meniul zilnic al premierului, chifteluță lingvistică. În fața onoratei asistențe alcătuite din profesori și elevi și în prezența ministrului Educației, doamna Viorica Dăncilă a dovedit că habar nu are să folosească, așa cum cer normele gramaticale în vigoare, adjectivul pronominal de întărire. Drept pentru care pe gurița trupeșei doamne din Videle a scăpat drăgălașa greșeala tu însăși. Dacă e adevărat că fondurile bugetare alocate învățământului au crescut, așa cum susține doamna prim-ministru cu 47%, atunci chiar că nu o înțeleg pe doamna Ecaterina Andronescu nu face ceea ce i-am propus în repetate rânduri. Înființarea unei clase speciale de liceu seral anume destinate colegilor domniei-sale de echipă guvernamentală și de partid, desigur.Integral: http://www.contributors.ro
13 lucruri despre bordurile supraetajate din Bucureşti …Aparenţele înşală. Sunt 10 niveluri, dar 7 sunt subterane; Robert din casa Negoiţă, second of his name, are un dragon care mănâncă bani publici şi scuipă beton; Cu toate astea, tot Gabi Firea stă pe Tronul de Borduri; Încă un abuz! S-a dat autorizaţie pentru o bordură cu 12 niveluri în centrul Capitalei, într-o zonă de case; În Berceni vor fi aduşi palmieri şi alte plante exotice şi ansamblul se va numi “Bordurile suspendate ale Semiramidei”; Ca să atragă turişti, bulevardul Nicolae Grigorescu a fost redenumit Marele Canion de Borduri; Pe nivelul 2 vor fi mese de şah şi table, iar pe nivelul 3 terase cu bere; Bucureştiul e singurul oraş unde când cobori de pe o bordură rişti să te împiedici în altă bordură şi să dai cu capul de a treia bordură; La bordurile de pe bd. Cantemir, când plouă, se formează o cascadă mai spectaculoasă decât Bigăr; Integral: https://www.timesnewroman.ro
Va doresc o zi buna si spor la cozonaci si oua vopsite! @Desy
23 Raspunsuri la Revista Presei – 25 aprilie. “Modificarea Codurilor penale, o invitație pentru comiterea de infracțiuni.”
Tzepelica25/04/2019 at 09:27
“Codrin Ștefănescu a vândut, la începutul acestui an, către o societate comercială din grupul Oscar Downstream – patronat de magnatul Alin Niculae (47 de ani) – un teren aflat la periferia vestică a Capitalei.
Până în februarie 2004 trenul a aparținut statului român.
In februarie 2004, a fost „retrocedat” către SC Institutul Pasteur SA, o fostă companie publică, ajunsă, începând cu anul 2000, în proprietatea afaceristului Sorin Stănescu (60 de ani).
Sorin Stănescu, adică cel care, 14 ani mai târziu, în septembrie 2018, avea să aibă rolul de naș la nunta încărcată de pompă a fiului lui Liviu Dragnea.”
radu225/04/2019 at 10:01
Bua ziua. https://adevarul.ro/economie/bani/teodorovici-recunoaste-nu-bani-salariile-bugetarilor-cerut-institutiilor-statului-1_5cc147d4445219c57eed89be/index.html
O sa fie rau de tot, cine vine dupa astia va fi kamikaze gen Emil Boc dupa analfabetul Tariceanu. De fiecare data cand guverneaza psd lasa dezastru vin altii repara ceva si lumea voteaza iar psd ca ”le-a dat pensii si salarii marite pe cand ailalti taiau”
Tzepelica25/04/2019 at 11:28
Eurostat: România, cea mai mare creștere a datoriei guvernamentale, ca pondere în PIB.
https://ec.europa.eu/eurostat/documents/2995521/9737341/2-24042019-AP-EN.pdf/ca776eb7-ad40-416b-bbd2-090cf7ba43af
depemures25/04/2019 at 11:45
revin cu afirmatia ca Presedintele este la T0 . Referendumul acesta poate fi ca o ploaie ce poate curata si salva aceasta tara de ciuma rosie si cele doua bube purulente cu pretentii democratice…
Da,presedintele poate schimba inclusiv modul de desemnare a judecatorilor de la CCR.
Intrebarea este daca vrea acest lucru ?
Vom afla cat de curand daca este un conducator sau doar un politruc.
Mircea Rusu25/04/2019 at 12:15
Cred ca Iohannis a tras in aer. Nici una dintre cele doua intrebari nu poate impiedica reducerea pedepselor pentru coruptie.
Cetatean25/04/2019 at 12:31
Un referendum pur “politic”, cu semi-finalitate juridica.
La intrebarea nr. 1, s-ar putea obtine, teoretic, de la CCR, o decizie favorabila in situatia unor legi de amnistiere si gratiere. Problema e ca nu mai sunt necesare astfel de legi cu impact direct, cata vreme se poate umbla in amonte, la de-penalizarea faptelor sau la reducerea termenelor de prescriptie/reducerea maximului de pedeapsa.
La intrebarea 2 este necesara o revizuire a Constitutiei, pentru a “transpune” un eventual rezultat pozitiv.
Ce sa zic? Ori consilieri pareleli, ori Presedinte care nu ii asculta (sau el e paralel). Sau ambele. Insa ma asteptam ca intrebarile sa fie puse nasol, mai ales dupa ce a fost consultat inca o data Parlamentul.
Mircea Rusu25/04/2019 at 12:36
S-a lins pe bot Iohannis de al doilea mandat. Daca vom mai avea alegeri libere…
Mircea Rusu25/04/2019 at 12:40
In ziua in care Iohannis va semna promulgarea Legii votate ieri, voi fi in fata la Cotroceni cerandu-i demisia!
Cetatean25/04/2019 at 12:53
Nu are voie sa promulge asa ceva, indiferent de consecintele juridice pe care si le atrage.
Mircea Rusu25/04/2019 at 12:57
Iohannis demisioneaza, Tariceanu devine interimar. Tariceanu nu semneaza ca nu-i tampit, Dragnea devine interimar, Dragnea semneaza: este bun de puscarie. Nu are puterea sa semneze un act care il avantajeaza direct. Este abuz in functie.
De votat a putut… ca membru al parlamentului nu poate fi tras la raspundere pentru ce voteaza. dar promulgarea legii nu o va face din pozitia de membru al parlamentului 🙂
stefan6025/04/2019 at 12:57
E o gramada de timp de cind sustin ca acest presedinte va avea un singur mandat.
Intrebarile puse confirma.
Era greu de intrebat romanii daca sint de acord cu modificarea constitutionala prin care se interzice ocuparea de posturi/functii de catre persoane condamnate definitiv ?
Intrebare unica , simpla , pe intelesul tuturor. Veneau cu milioanele la vot.
Era greu ca lovea in toate partidele . Inclus psd ala mic numit pompos PNL.
Acum ca a facut acest efort , liber sa mearga sa se odihneasca. Mai aveti zapada pe undeva ? 🙂
Cred ca referendumul asta va fi invalidat din lipsa de quorum.
Mircea Rusu25/04/2019 at 13:02
Trebuie sa mergem! Suntem obligati sa mergem! Daca pica acest referendum, asa schiop cum este, PSD va intelege ca e stapan.
mircea25/04/2019 at 14:25
musai sa voteze cat mai multi
dar suntem pe la ora de fizica a lui heisenberg
politician fiind (chiar politruc,dupa cum singur recunostea odata) considera ca presiunea “imaginii” bate juridicul
se inseala,imo
un refer. inutil (sau aproape inutil) dpdv juridic nu va modifica “politica” psd a lui livache &comp. cu toata presiunea publica -chiar si-n ipoteza unui scor f.bun pe 26 – cred,singurul scop urmarit cu adevarat.de kwj
radu225/04/2019 at 13:08
Buna ziua. Presedintele asta e ca uleiul de sarpe, se vinde ca leacul tuturor bolilor dar de fapt nu face absolut nimic doar creeaza asteptari de vindecare. Si asteptam inutil vindecarea pana in ultima zi.
mircea25/04/2019 at 13:47
herr prezidentu..se pare ca e expert in efectu…placebo 🙂
Mircea Rusu25/04/2019 at 13:00
Uite cum procedeaza un om de caracter: Nu semneaza ceva care contravine principiilor lui. Se da la o parte. Sa semneze cine isi asuma consecintele.
Nu exista asa ceva ca : “am semnat obligat” pentru un om de caracter.
Ministrul britanic pentru Brexit, Dominic Raab, şi-a dat demisia joi în semn de protest faţă de acordul prim-ministrului Theresa May pentru ieşirea din UE
https://www.digi24.ro/stiri/externe/ministrul-britanic-pentru-brexit-a-demisionat-1032854
mircea25/04/2019 at 13:18
deci fura stabilite intrebarile
ar fi culmea ca diseara ,la anuntata interventie prezidentiala(asa am inteles) kwj ,sa vina cu alte intrebari spunand ca acum s-a strecurat pe undeva …o eroare..(materiala :))) )
asadar …in my humble opinion… pe kwj nu-l intereseaza nimic altceva decat sa-l aiba contracandidat pe livache , a.i sa-si asigure (in logica sa,desigur) al 2-lea mandat…
si astfel s-a scris cea mai stralucita pagina din istoria contemporana a omenirii
va fi schimbata din temelii intreaga paradigma prezidentiala..
nu tu vacante pe plaje exotice sau munti inzapeziti
cu un parlament ales pe urmatorii 4 ani cu un psd sub 25 % si un nou mandat prezidential va avea majoritate absoluta si tot ce si-a planuit inclusiv pt primul mandat va fi indeplinit
dupa 10 ani de ceas zeiss va curge lapte si miere….dar si ceasu aista ..a naibii de treaba..o-nceput sa tingaleasca… si-o fo trebuitu.. sa merg la slujba…
adios. hasta la vista…herr prezident
mircea25/04/2019 at 13:38
ma gandeam la treaba acu vreun an doi
sa ameninte cu demisia si chiar s-o faca intr-un moment de mare fierbere sociala , cand energiile societatii erau uriase- de ex 10 aug. (sau poate chiar la oug 13- desi era prea apropiat de ultimele alegeri parl.)
sa creeze o criza politica majora care sa genereze alegeri pe toate planurile la nivel national
riscant,fantezist si oricum kwj nu e omul pt asa ceva la ce profil are
in fine 🙂 vorovesc si io contrafactual.. 🙂
va/vor urma o luna,doua plina de fierbanteala …
depemures25/04/2019 at 14:52
Intrebari de politruc ! 🙂
Omul acesta este depasit de importanta functiei. Nu intelege ce ar fi putut preintampina. Iar acest referendum ,parca vrea sa ajute pesedeaua. Sa fi fost contaminat cu “ceva” cand era plimbat de kkrau prin televizuina varanului ?
Stie faptul ca un alt contracandidat , in afara de dragnea , il va trimite acasa, si a facut tot ce a putut sa nu-l trimita pe tusa pe flausat.
Herr Klaus, poate totusi,vine unul din dreapta ,si mata mergi acasa bre, sa te odihnesti.!
Era de ajuns si daca se pastra imunitatea doar pentru declaratii !
Da mata nu si nu !
Tzepelica25/04/2019 at 16:08
Prima intrebare, inutila (in stadiul actual).
A doua, ininteligibila pt. gugustiuci.
Tzepelica25/04/2019 at 16:12
Penibile personaje, penibile “argumente”:
“Comportamentul ”huliganic” al opoziției este de vină pentru unele greșeli strecurate în raportul comisiei speciale privind legile justiției a fost argumentul halucinant pe care deputatul PSD Eugen Nicolicea l-a invocat în discuțiile de joi cu delegația Comisiei de la Veneția. Cel puțin asta povestește, pe Facebook, deputatul USR Iulian Bulai.”
“Membru al delegației din partea Comisiei: Tocmai ați afirmat că daca CCR s-a pronunțat asupra unui text înseamnă că acesta e conform și cu recomandările Comisiei de la Veneția?
Iordache: Noi respectăm ce zice CCR.”
depemures25/04/2019 at 17:26
In sfarsit ,pelikanul pe faras :
Europa il arunca la gunoi pe Tariceanu. Guy Verhofstadt cere excluderea grabnica a ALDE Romania din cauza votului pe codurile penale
https://www.aktual24.ro/europa-il-arunca-la-gunoi-pe-tariceanu-guy-verhofstadt-cere-excluderea-grabnica-a-alde-romania-din-cauza-votului-pe-codurile-penale/
cedric25/04/2019 at 18:59
https://adevarul.ro/news/politica/herr-prezidente-trisat-1_5cc1b5bf445219c57ef0c881/index.html
« Revista Presei – 26 aprilie. “Cum să (nu) câștigi alegerile cu știri false.”
Revista Presei – 24 aprilie. “Armele albe ale lui Daddy! “ »

References: articolul 13
 articolul 155

CCR 
 CCR 
in fine
 CCR